กระดูกคอเสื่อมเป็นโรคที่พบบ่อยในกลุ่มผู้ที่มีอายุเท่าไหร่
1. มากกว่า 40 ปีขึ้นไป
2. มากกว่า 30 ปีขึ้นไป
3. มากกว่า 20ปีขึ้นไป
4. มากกว่า 50 ปีขึ้นไป
ข้อที่ถูกต้องคือ 1.  

เนื่องจาก :
กระดูกคอเสื่อม Cervical Spondylosis เป็นโรคที่พบบ่อยในกลุ่มผู้ที่มีอายุมากกว่า 40 ปีขึ้นไป เนื่องจากเป็นกลุ่มของโรคที่เกิดจากการเสื่อมสภาพของกระดูกคอกระดูกสันหลังคอDegenerative Diseases of the Cervical Spine 

โดยปกติแล้วกระดูกสันหลังส่วนคอของมนุษย์ประกอบไปด้วยกระดูกทั้งหมด 7 ชิ้นเรียงต่อกัน ระหว่างกระดูกสันหลังคอแต่ละชิ้นจะมีหมอนรองกระดูกคอCervical Discรองอยู่ 

นอกจากนี้ระหว่างกระดูกคอแต่ละชิ้นจะมีเส้นประสาทยื่นออกมาด้วย กระดูกและหมอนรองกระดูกคอช่วยให้การเคลื่อนไปไปในทิศทางต่างๆ เช่น การเอียง การก้ม การเงย ให้เป็นไปได้อย่างสมบูรณ์ แต่เมื่ออายุมากขึ้นระบบอวัยวะต่างๆในร่างกายเสื่อมสภาพลง หมอนรองกระดูกก็เช่นกันที่เสื่อมลง ไม่สามารถเก็บกักน้ำไว้ภายในได้เหมือนในช่วงที่ร่างกายสมบูรณ์ ส่งผลให้ความกว้างของช่องหว่างระหว่างกระดูกคอแต่ละชิ้นลดลง ส่งผลต่อเนื่องให้กระดูกคอมีการเสียดสีกันเมื่อมีการเคลื่อนไหวของคอ ข้อต่อที่เสียดสีกันมากๆและซ้ำๆนั้น จะค่อยๆเกิดการอักเสบ และอาจสร้างหินปูนเล็กๆขึ้นมา เพื่อรองรับและกระจายแรงที่เกิดขึ้นจากการเคลื่อนไหว ช่องว่างระหว่างกระดูกคอและหินปูนที่เกิดขึ้นทำให้เกิดการรบกวนการทำงานของเส้นประสาท และเกิดอาการผิดปกติตามมา 

อาการของโรคกระดูกคอเสื่อมคืออะไร : อาการของโรคกระดูกคอเสื่อม สามารถแบ่งออกได้เป็น 3 กลุ่มใหญ่ๆ คือ 
1. กลุ่มอาการที่เกิดจากการเสื่อมของหมอนรองกระดูกและภาวะกระดูกคอเสื่อมโดยตรง Symptomatic Degeneration เช่น มีการปวดตามแนวของกระดูกสันหลังส่วนคอ Axial Neck Pain เนื่องจากมีพยาธิสภาพที่กระดูกคอหลายตำแหน่ง การเคลื่อนไหวคอเป็นไปได้ด้วยความยากลำบาก 
2. กลุ่มอาการที่เกิดจากเส้นประสาทคอถูกกดทับ Cervical Radiculopathy อาการที่พบได้มีด้วยกันหลายอาการ เช่น ในระยะแรก อาจพบเพียงการปวดร้าวจากต้นคอลามลงไปที่แขนข้างใดข้างหนึ่งหรือทั้งสองข้าง เมื่ออาการรุนแรงขึ้น อาจจะพบว่ามีอาการชา และถ้าการกดทับรุนแรงมากขึ้นไปอีก อาจจะพบว่ามีการอ่อนแรงของกล้ามเนื้อแขนร่วมด้วย 
3. กลุ่มอาการของไขสันหลังบริเวณคอถูกกดทับ Cervical Myelopathy อาจจะพบอาการปวดไม่มาก แต่อาการเด่นชัด คือ ผู้ป่วยมักจะมีอาการอ่อนแรงของขา เดินได้ไม่มั่นคง หรือเซ ความตึงตัวของกล้ามเนื้อส่วนต่างๆMuscle Toneผิดปกติ เช่น มีอาการเกร็งแข็งขึ้นเป็นลำชัดเจน
ออร์โธปิดิกส์ (ออร์โธปิดิกส์) - Orthopedics